**LĒMUMS**

**2025. gada 24. aprīlī Nr.** **269**

**Par nekustamā īpašuma Centrālā iela 10-3, Cimdenieki, Grobiņas pagasts, nodošanu atsavināšanai izsolē**

Nekustamais īpašums Centrālā iela 10, Cimdenieki, Grobiņas pagasts, kadastra Nr. 6460 007 0059, sastāv no zemes vienības ar kadastra apzīmējumu 6460 007 0059, 980 m2 platībā, uz kuras atrodas 8 dzīvokļu māja ar kadastra apzīmējumu 6460 007 0059 001. Dzīvojamās mājas dzīvokļi Nr.6, Nr.7 pieder privātpersonām; dzīvokļi Nr.1, Nr.2, Nr.3 Nr.4, Nr.5 un Nr.8 pieder pašvaldībai, no kuriem Nr.1, Nr.4, Nr.5 izīrēti, bet brīvie dzīvokļi - Nr.2, Nr.3, Nr.8.

Dzīvokļa īpašums Centrālā iela 10-3, Cimdenieki, Grobiņas pagasts, kadastra Nr.6460 900 0533, reģistrēts Kurzemes rajona tiesas Grobiņas pagasta zemesgrāmatas nodalījumā Nr.313 3 uz Dienvidkurzemes novada pašvaldības vārda.

Īpašums sastāv no dzīvokļa 47,7 m² platībā, pie dzīvokļa īpašuma piederošām 477/3664 kopīpašuma domājamām daļām no daudzdzīvokļu mājas, ar kadastra apzīmējumu 6460 007 0059 001 un zemes vienības ar kadastra apzīmējumu 6460 007 0059.

Dzīvoklis nav izīrēts, tajā nav deklarētas personas, dzīvokļa īpašums nav nepieciešams pašvaldībai un tās iestādēm noteikto funkciju veikšanai.

Pamatojoties uz minēto un Pašvaldību likuma 10.panta pirmās daļas 16.punktu, 73.panta 4.daļu, Publiskas personas finanšu līdzekļu un mantas izšķērdēšanas novēršanas likuma 3.panta 2.apakšpunktu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta pirmo daļu, 5.panta pirmo un piekto daļu, 9.panta otro daļu, 08.04.2025. Attīstības un tautsaimniecības komitejas sēdes atzinumu,

**Dienvidkurzemes novada pašvaldības dome** **NOLEMJ:**

1. **Nodot** atsavināšanai nekustamo īpašumu Centrālā iela 10-3, Cimdenieki, Grobiņas pagasts, kadastra Nr. 6460 900 0533, sastāvošu no dzīvokļa 47,7 m² platībā, pie dzīvokļa īpašuma piederošās 477/3664 kopīpašuma domājamās daļas no daudzdzīvokļu mājas, ar kadastra apzīmējumu 6460 007 0059 001 un zemes vienības ar kadastra apzīmējumu 6460 007 0059, **pārdodot** mutiskā izsolē ar augšupejošu soli.
2. **Noteikt**, ka izsoles sākumcena ir vienāda ar nosacīto cenu.
3. **Iekļaut** izsoles noteikumos nosacījumu - pirkuma maksas samaksas termiņš līdz 3 mēnešiem no izsoles dienas.
4. **Noteikt** Dienvidkurzemes novada pašvaldības Īpašuma atsavināšanas un izsoļu komisiju organizēt atsavināšanas procesu (izsoli), atbilstoši normatīvajos aktos noteiktajai kārtībai.
5. Dienvidkurzemes novada pašvaldības Īpašuma atsavināšanas un izsoļu komisijas priekšsēdētājs atbild par lēmuma izpildi.

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

1. **Īpašuma atsavināšanas un izsoļu komisijai;**
2. Nekustamā īpašuma speciālistei Agnijai Pērkonei;
3. Finanšu un grāmatvedības daļai Dainim Zvirbulim;
4. SIA “Grobiņas namserviss”;
5. Dzīvokļu komisijai;
6. Gaviezes un Grobiņas pagastu apvienības pārvaldes vadītājam;
7. Mājokļu speciālistei Lindai Gundegai Rungovskai;
8. Centrālās pārvaldes Sabiedrisko attiecību un mārketinga daļai – publiskošanai.